อัคระ
อัคระ (; "Āgrā", , ) อดีตเมืองหลวงของอินเดียในสมัยที่ยังเรียกว่า "ฮินดูสถาน" (Hindustan) เป็นเมืองที่ตั้งอยู่ริมแม่น้ำยมนา (Yomuna) ทางตอนเหนือของประเทศอินเดีย ในรัฐอุตตรประเทศ ตั้งอยู่ห่างจากเมืองลัคเนา (Lucknow) ซึ่งเป็นเมืองหลวงของรัฐอุตตรประเทศไปทางทิศตะวันตกเป็นระยะทาง และ ทางทิศใต้ของกรุงนิวเดลี เมืองอัคระมีประชากรทั้งหมด 1,686,976 คน (ปีค.ศ. 2010) ถือเป็นหนึ่งในเมืองที่มีประชากรหนาแน่นที่สุดในรัฐอุตตรประเทศ และอันดับที่ 19 ในประเทศอินเดีย. อัคระ นั้นยังใช้เป็นชื่อของเขตอำเภอ (District) ซึ่งเมืองอัคระนั้นตั้งอยู่
อินโดร์
อินโดร์ (Indore) เป็นเมืองที่มีประชากรมากที่สุดและใหญ่ที่สุดของรัฐมัธยประเทศ ประเทศอินเดีย ยังถือว่าเป็นศูนย์กลางด้านการศึกษาของรัฐ เป็นเมืองแรกของรัฐที่มีมหาวิทยาลัย ทั้งสถาบันเทคโนโลยีอินเดีย (Indian Institute of Technology) และสถาบันการจัดการอินเดีย (Indian Institute of Management Indore) เมืองตั้งอยู่ปลายทิศใต้ของที่ราบสูงมัลวะ ที่ความสูงเฉลี่ยเหนือระดับน้ำทะเล 550 เมตร ถือเป็นเมืองใหญ่ที่ตั้งอยู่บนที่สูงสุดของอินเดียกลาง เมืองอยู่ทางทิศตะวันตกของเมืองโภปาล เมืองหลวงของรัฐ 190 กม. ประชากรโดยเฉลี่ยของอินโดร์ จากการสำรวจในปี ค.ศ. 2011 มีประชากร 1,994,397 คน (เทศบาล) และ 2,170,295 คน (ปริมณฑล) เมืองครอบคลุมพื้นที่เพียง ทำให้เมืองอินโดร์เป็นเมืองที่มีประชากรหนาแน่นที่สุดในภาคกลาง